|  |  |  |  |
| --- | --- | --- | --- |
| PovzetekDržava: SlovenijaDejavnost: TelekomunikacijePodatki o strankiIskratel s 60-letnimi izkušnjami sodi med vodilne svetovne visokotehnološke družbe na trgu integriranih telekomunikacijskih rešitev. Skupina podjetij Iskratel Group ima 1400 zaposlenih.Poslovno okoljeTelekomunikacijska infrastruktura in kultura v skupini Iskratel je bila pred uvedbo poenotenih komunikacij zelo raznolika, kar je oteževalo delo in prenos znanja, zlasti pri mobilnih uporabnikih.RešitevNova konvergenčna rešitev, ki omogoča poenotenje raznih komunikacijskih kanalov in telekomunikacijske infrastrukture, tesno povezavo z informatiko ter nove storitve za večjo storilnost.Prednosti* Enostavnejše komuniciranje
* Dostop za mobilne uporabnike
* Enotna uporabniška izkušnja
* Večja učinkovitost, nižji stroški
* Lažji prenos znanja
* Zanesljivost delovanja
 |  |  | Skupina Iskratel je zelo kompleksna in zahtevna, zato smo prepričani, da lahko rešitev IUC zadovolji še tako zahtevne korporativne uporabnike. To je naša nova prodajna priložnost in velik izzivMatjaž Fortič, direktor podjetja Iskrateling |
|  |  | Iskratel s 60-letnimi izkušnjami sodi med vodilne svetovne visokotehnološke družbe na trgu integriranih telekomunikacijskih rešitev za informacijsko družbo. Ponudnikom telekomunikacijskih storitev po vsem svetu ponuja izdelke, rešitve in aplikacije za učinkovite, nadgradljive ter dobičkonosne komunikacije prihodnosti. Telekomunikacijska infrastruktura in kultura v skupini Iskratel je bila pred uvedbo poenotenih komunikacij zelo raznolika, saj so posamezni strokovnjaki v geografsko ločenih podjetjih lokalne korporativne telekomunikacije reševali vsak po svoje in z različnimi nabori Iskratelovih izdelkov.Iskratel se je zato posvetil razvoju nove konvergenčne rešitve, tesno povezane kombinacije Microsoftovega strežnika Office Communications Server 2007 in Iskratelovega hibridnega sistema iCS SI3000. |
|  |  |  |  |
|  |  |  |  |
|  |

Stanje

Iskratel s 60-letnimi izkušnjami sodi med vodilne svetovne visokotehnološke družbe na trgu integriranih telekomunikacijskih rešitev za informacijsko družbo. Ponudnikom telekomunikacijskih storitev po vsem svetu ponuja izdelke, rešitve in aplikacije za učinkovite, nadgradljive ter dobičkonosne komunikacije prihodnosti. Nova generacija Iskratelovih izdelkov, ki temelji na tehnologiji IP in zagotavlja ekonomičen ter zanesljiv prehod na arhitekturo omrežja IMS/Tispan, sledi viziji ponudbe širokega spektra storitev za vse bolj kompleksne potrebe uporabnikov. Skupina podjetij Iskratel Group ima 1400 zaposlenih, od tega jih 450 deluje v podružničnih podjetjih v 20 državah.

Iskratelovi strokovnjaki v povezanih podjetjih v tujini v tesnem sodelovanju z matičnim podjetjem in budnim spremljanjem aktivnosti ostalih svetovnih ponudnikov telekomunikacijskih rešitev zagotavljajo popolno skladnost in medobratovalnost omrežnih rešitev podjetja z nacionalnimi zahtevami na področju telekomunikacij ter željami partnerjev. Posebno pozornost Iskratel posveča vzpostavljanju in ohranjanju strateških partnerstev, ki temeljijo na dolgoročnem zaupanju in vrhunski kakovosti. Podjetje tako že več let uspešno sodeluje z mnogimi mednarodnimi ponudniki telekomunikacijske opreme in storitev.

Hčerinsko podjetje Iskrateling je v okviru skupine Iskratel ključni komptenčni center za konvergenčne telekomunikacijske rešitve za večja podjetja in institucije. Iskrateling deluje na istih trgih kot matično podjetje in uporablja skupno infrastrukturo in sinergijo strokovnih kadrov. Ima dolgoletne izkušnje in številne reference na specialnih omrežjih za železnice, energetiko, vojsko, policijo, carino in podobnih institucijah, posebnost pa so še reference na avdio-video konferenčnih sistemih.

Telekomunikacijska infrastruktura in kultura v skupini Iskratel je bila pred uvedbo enotnih komunikacij zelo raznolika, saj so posamezni strokovnjaki v geografsko ločenih podjetjih lokalne korporativne telekomunikacije reševali vsak po svoje in z različnimi nabori Iskratelovih izdelkov ter kombinacijo različnih dodatnih orodij. Prihajalo je do težav pri dostopu mobilnih uporabnikov in pri uporabi ter vzpostavitvi konferenčnih povezav, kar je upočasnjevalo prenos znanj in informacij. Prav tako so bili višji stroški, predvsem pri mobilnih uporabnikih in na manjših lokacijah.

Rešitev

Iskratel se je zato posvetil razvoju nove konvergenčne rešitve, ki omogoča poenotenje raznih komunikacijskih kanalov in telekomunikacijske infrastrukture, tesno povezavo z informatiko ter nove storitve za večjo storilnost. S to rešitvijo je na primer možno vzpostavljanje telefonskega klica neposredno iz programa Outlook ali vzpostavitev konferenčne povezave z enim klikom na spletnem portalu. Prek posebnega protokola CSTA, ki povezuje MS Office Communication Server 2007 in sistem SI3000, dodatno omogoča oddaljeno krmiljenje klicev in nadzor ter status telefonskih priključkov v okviru enotnega grafičnega vmesnika.

»Sodobna podjetja so kompleksni ekosistemi, v katerih se prepletajo formalni poslovni procesi ter trajni in ad-hoc vzpostavljeni komunikacijski tokovi. Poslovna komunikacijska rešitev IUC (Iskratel Unified Communications) ureja kaos delovnega vsakdana korporacijskih okolij,« je dejal Matjaž Fortič, direktor podjetja Iskrateling.

Rešitev IUC je tesno povezana kombinacija Microsoftovega strežnika Office Communications Server 2007 in Iskratelovega hibridnega sistema iCS SI3000. IUC podpira uporabo obstoječe telefonske infrastrukture podjetja, saj omogoča tako sprejemanje in vzpostavljanje klicev v omrežju PSTN kot tudi tesno integracijo s sistemom PBX. V središču te integracije sta mediacijski strežnik (Mediation Server) in SI3000. Mediacijski strežnik zagotavlja normalizacijo SIP signalizacije in pretvorbo kodiranja multimedijske vsebine, Iskratelova rešitev iCS (Integrated Call Server) iz družine izdelkov SI3000 pa omogoča priključitev različnih analognih, ISDN in IP-naprav ter povezavo v kompleksna zasebna omrežja s specialno krmilno signalizacijo.

»Napredna in učinkovita rešitev poenotenih komunikacij združuje najboljše iz sveta klasične in internetne telefonije. Izboljša zmogljivost in funkcionalno nadgradi ter združi komunikacijske kanale podjetja,« je povedal Fortič. »Zlije klasične govorne storitve, tako fiksne kot mobilne, ter aplikacije, ki jih zaposleni vsakodnevno uporabljajo pri delu.«

Pri razvojnem projektu so sodelovali trije partnerji, Microsoft, s katerim ima Iskratel sklenjeno strateško pogodbo, Fakulteta za elektrotehniko (LTFE) in razvojni oddelek Iskratela.

Prednosti

Nova rešitev omogoča naprednejše, hitrejše in enostavnejše načine komuniciranja, ki podpirajo informacije o prisotnosti, trenutno sporočanje, avdio- ali videokonferenčne povezave, izvedbo izobraževanj, prenašanje dokumentov, deljenje aplikacij in namizja, telefonijo prek interneta ter drugo.

Poenostavljen je tudi dostop do storitev za mobilne uporabnike, ki imajo dostop do komunikacijskih virov iz katerekoli lokacije, pri čemer so vedno dosegljivi na isti telefonski številki.

Zaposlenim v celotni skupini podjetij Iskratel je tako na voljo enotna uporabniška izkušnja pri komunikacijah. Novo rešitev uporablja večina zaposlenih v Iskratelu in Iskratelingu v Kranju, v predstavništvu v Moskvi, Almatyju (Kazahstan), Minsku (Belorusija) ter v Jekaterinburgu (Rusija) ter manjši del v Ukrajini (Harkov) – skupaj že skoraj 700 uporabnikov.

Zaposleni v tehnični prodaji jo tako uporabljajo pri izvajanju rednih tedenskih spletnih izobraževanj, izredno enostavnega, učinkovitega in stroškovno ugodnega načina za interni prenos znanj. Izredno je izboljšala tudi delo mobilnih uporabnikov in delo na domu, saj je z rešitvijo IUC vsak osebni računalnik z internetno povezavo lahko polno funkcionalno delovno mesto, in to ne glede na lokacijo.

Iskratel je rešitev IUC najprej uporabil za svoje potrebe, prepričani pa so, da je izredno zanimiva tudi za vse njegove obstoječe in potencialne nove kupce.

»Skupina Iskratel je zelo kompleksna in zahtevna, zato smo prepričani, da lahko rešitev IUC zadovolji še tako zahtevne korporativne uporabnike. To je naša nova prodajna priložnost in velik izziv,« je zaključil Fortič.

Microsoft Office System

|  |
| --- |
|  |
| Programska oprema* Izdelki
 | * Microsoft Office Communications Server 2007
 |

|  |  |
| --- | --- |
| © 2005 Microsoft Corporation. Vse pravice pridržane. Ta primer strankine rešitve je informativne narave. Microsoft, Primer: Active Directory, Windows, logotip Windows, Windows Server, in Windows Server System so registrirane blagovne znamke ali blagovne znamke v lasti družbe Microsoft Corporation v ZDA in/ali drugih državah. Imena resničnih podjetij ali izdelkov omenjenih v tem dokumentu, utegnejo biti blagovne znamke, ki pripadajo svojim lastnikom.Dokument objavljen maj, 2008 |  |

Več informacij

Za več informacij o Microsoft izdelkih, rešitvah in storitvah pokličite Microsoft Center za uporabnike 01 585 34 49 ali obiščite spletno stran: [www.microsoft.com/slovenija](http://www.microsoft.com/slovenija)

Za več informacij o izdelkih in rešitvah poenotenih komunikacij pokličite Iskrateling (04 207 61 31) ali obiščite spletno stran <http://www.iskrateling.si>.

Za več informacij o izdelkih, rešitvah in storitvah podjetja Iskratel pokličite 04 207 20 00 ali obiščite spletno stran [www.iskratel.si](http://www.iskratel.si).

Sistem Microsoft Office je prva izbira poslovnega sveta za informacijsko delo s programi, strežniki in storitvami, ki pomagajo do uspeha s spreminjanjem informacij v rezultate.

Več informacij o sistemu Microsoft Office je na voljo na naslovu:

[www.microsoft.com/office](http://www.microsoft.com/office)